Asteegi kalendrikivi

Päikesekivi ehk Asteegi kalendrikivi (hispaania Piedra del Sol) on suur monoliitskulptuur, mis kaevati välja Zócalost, México peaväljakult 17. detsembril 1790 México peakatedraali remondi käigus. Basaldist kivi on läbimõõduga 3,6 m ja 1,22 m paksune ning kaalub 24 tonni.

Kivi algne funktsioon ja tähendus ei ole päris selge. Tõenäoliselt kasutati seda usulistel riitustel. Kivi keskmes on kujutatud jumala nägu, keda on samastatud päikesejumala Tonatiuhi või maajumalanna Tlaltecutliga.

Tänapäeval asub kivi Mehhiko riiklikus antropoloogia- ja ajaloomuuseumis. Selle kujutis on kasutusel Mehhiko kultuurisümbolina.

Kategooria:Asteekide kultuur
Kategooria:Skulptuurid
Kategooria:Monoliidid
Kategooria:Mehhiko muistised